b'\n_START_ARTICLE_\nNikolaj Vasiljevi\xc4\x8d Ilovajski\n_START_SECTION_\n\xc5\xbdivljenje\n_START_PARAGRAPH_\nPri \xc5\xa1estih letih je pri\xc4\x8del z voja\xc5\xa1ko slu\xc5\xbebo pri kozakih; \xc5\xbee \xc4\x8dez dve leti se je udele\xc5\xbeil kampanje proti krimskim Tatarom. 28. junija 1783 je postal koza\xc5\xa1ki stotnik. Leta 1787 se je udele\xc5\xbeil druge tur\xc5\xa1ke vojne, bojev proti Poljakom (1792-94) ter proti Perzijcem (1796). 23. januarja 1798 je bil povi\xc5\xa1an v polkovnika in 20. junija 1799 v generalmajorja._NEWLINE_Ilovajski je postal prvi kampanjski ataman polkov donskih Kozakov, ki so se udele\xc5\xbeili bojev proti kavka\xc5\xa1kim gorskim plemenom. 7. julija 1801 se je upokojil. Med letoma 1802 in 1805 je bil poveljnik 3. koza\xc5\xa1kega polka na zahodni meji. V letih 1806-07 se je boril proti Francozom in nato se je ponovno boril proti Turkom._NEWLINE_15. februarja 1813 je bil povi\xc5\xa1an v generalporo\xc4\x8dnika; zaradi bolezni je bil leta 1818 odpu\xc5\xa1\xc4\x8den iz voja\xc5\xa1ke slu\xc5\xbebe.'